OpenLLM-France/wikimedia huggingface dataset:
# Eufonins

Els eufonins (Euphoniinae) són una subfamília d'ocells de la família dels fringíl·lids (Fringillidae) que han estat molt temps un grup de controvertida classificació. Són propis de la zona neotropical.

## Taxonomia

Tradicionalment ubicats als tràupids (Thraupidae) o considerats incertae sedis, la AOU va proposar la inclusió dins els fringíl·lids amb la categoria de subfamília arran els treballs de Yuri et Mindell 2002.
S'han descrit dos gèneres amb 32 espècies.
* Gènere Euphonia, amb 27 espècies.
* Gènere Chlorophonia, amb 5 espècies.

## Referències

* ↑ Proposal (#29) to South American Check-list Committee Arxivat 2016-03-03 a Wayback Machine. Rev. 09/10/2013 (anglès)
* ↑ Tamaki Yuri, David P Mindell. Molecular phylogenetic analysis of Fringillidae, “New World nine-primaried oscines” (Aves: Passeriformes) Molecular Phylogenetics & Evolution 23: 229-243. Resum Rev. 09/10/2013 (anglès)
# Medvejka

Medvejka (en rus: Медвежка) és un poble de l'óblast de Tiumén, a Rússia, que en el cens del 2010 tenia 28 habitants. Fou fundat el 1748.
# Anolis roquet

Anolis roquet és una espècie de sauròpsid (rèptil) escatós de la família Dactyloidae endèmica a l'illa de Martinica, ubicada a les Antilles Menors del Carib.

## Característiques

És força variable en la mida, la forma, l'escamació i la coloració. El dors varia de verd a gris-verd, marró i gris, amb algunes poblacions amb àrees de color blau-verd. El ventre i la papada també varien. Les seves marques inclouen vetes fosques, taques, i galons i marques lleugeres i ratlles als flanc.
És inusual entre els llangardaixos per tenir veu; pot fer un soroll grinyolant quan és capturat.

## Subespècies

Les subespècies són:
* Anolis roquet roquet (Lacépède, 1788)
* Anolis roquet caracoli Lazell, 1972
* Anolis roquet majolgris Lazell, 1972
* Anolis roquet salinei Lazell, 1972
* Anolis roquet summus Lazell, 1972
* Anolis roquet zebrilus Lazell, 1972
Anolis extremus va ser inclòs anteriorment aquí com una altra subespècie.

## Referències

* ↑ Schwartz, Albert, and Richard Thomas. 1975. A Check-list of West Indian Amphibians and Reptiles. Carnegie Museum of Natural History. Pittsburgh, Pennsylvania. 216 pp. (Anolis roquet, pp. 99-100.)
* 1 2 The Reptile Database - Anolis roquet
* Malhotra, Anita; Thorpe, Roger S. Reptiles & Amphibians of the Eastern Caribbean. Macmillan Education Ltd., 1999, p. 89–91. ISBN 0-333-69141-5. .

## Enllaços externs

* Anolis roquet at the Encyclopedia of Life
* Anolis roquet at the Reptile Database
* Contrasting dynamics in secondary contact zones of Anolis roquet in north-eastern Martinique
# Joan Mir

Joan Mir és el nom dels següents personatges:
* Joan Mir (músic), músic català del segle XVIII
* Joan Mir Ferragut, noble i militar mallorquí, propietari de Crestatx
* Joan Mir Mayrata, pilot de motociclisme mallorquí
* Joan Mir i Mir, activista anarcosindicalista i pedagog menorquí
* Joan Mir Penya, químic i farmacèutic mallorquí
* Joan Mir Ramis, noble i militar mallorquí
* Joan Mir Vallès, religiós mallorquí del segle XVII
# Nicòstrat d'Atenes (general)

Nicòstrat (Nicostratos, Nikóstratos Νικόστρατος) fill de Diitrefes, fou un general atenenc. És esmentat per primer cop el 427 aC quan es lluitava a Còrcira entre els oligarques i els demòcrates, i Nicòstrat va arribar a Naupacte amb 12 vaixells i un cos de 500 messenis, i des d'allí va fer de mediador i va aconseguir un acord entre els dos partits i una aliança defensiva i ofensiva amb Atenes. Quan va marxar de Naupacte va deixar cinc vaixells però a canvi va rebre equipament i homes per altres cinc; amb els vaixells restants va atacar als enemics que es van refugiar al temple dels Dioscurs. Després es va establir al temple d'Hera i d'allí a l'illa de Ptychia; uns dies després van arribar a la zona els espartans sota Alcides i Bràsides; els atenencs els van sortir al pas i es van enfrontar a una força de 33 vaixells enemics, però es van haver de retirar.
El 424 aC fou un dels col·legues de Nícies en l'expedició a Citera. Fou un dels atenencs que va fer el jurament en la treva d'un any signada amb els espartans i després el col·lega de Nícies en l'expedició a la península Calcídica.
El 418 aC Nicòstrat i Laques van enviar un cos de mil homes ben armats i 300 cavallers a Argos, acompanyats per Alcibíades com ambaixador. Junt amb els argius, els atenencs van atacar Orcomen que no va oferir resistència, i tot seguit van atacar Tegea. Agis II va anar a defensar la ciutat i es va lliurar la batalla de Mantinea (418 aC) on Nicòstrat i Laques van morir.

## Referències

* ↑ Smith, William (editor). A Dictionary of Greek and Roman Biography and Mythology (en anglès), 1870.
# Psicologia ambiental

La psicologia ambiental és un camp interdisciplinari centrat en la interrelació entre les persones i el seu entorn. Estudia la forma en la qual l'entorn natural i l'entorn que hem creat de forma artificial ens modelen com a individus. El camp defineix el terme ambient de manera àmplia, abastant els entorns naturals, entorns socials, entorns construïts, entorns d'aprenentatge i entorns informacionals. Des de la seva concepció, aquest camp ha estat compromès amb el desenvolupament d'una disciplina que és alhora orientada a valors i orientada a problemes, prioritzant la recerca destinada a solucionar problemes ambientals complexos amb l'objectiu de millorar el benestar individual dins una societat en el seu conjunt.
Quan se solucionen problemes que involucren les interaccions persona-entorn, sigui a escala global o local, cal tenir un model de la naturalesa humana que predigui les condicions ambientals sota les quals els éssers humans es comportaran de manera adequada i creativa. Amb un model d'aquestes característiques es poden dissenyar, administrar, protegir o rehabilitar entorns que potenciïn comportaments raonables, predir quines seran les conseqüències més probables en cas que no es compleixin aquestes condicions, i diagnosticar situacions problemàtiques. Aquesta disciplina desenvolupa aquest model de la naturalesa humana mentre manté un enfocament ampli i inherentment multidisciplinari. Explora temes tan diversos com la gestió de recursos comuns, la navegació (wayfinding) en entorns complexos, l'efecte dels estressors ambientals en el rendiment humà, les característiques dels entorns restauradors, el processament humà de la informació, i la promoció de conductes proambientals duradores.
Aquest paradigma multidisciplinari no només ha caracteritzat la dinàmica per la qual la psicologia ambiental es desenvolupa, sinó que també ha estat el catalitzador que ha atret altres disciplines del coneixement a aquest àmbit. Geògrafs, responsables polítics, sociòlegs, antropòlegs i educadors han participat en aquest camp. Encara que el terme "psicologia ambiental" és el més conegut i alhora el més exhaustiu per a descriure la disciplina, també ha rebut altres noms tals com: ciència dels factors humans, ergonomia cognitiva, ciències socials ambientals, psicologia de l'arquitectura, socio-arquitectura, psicologia ecològica, ecopsicologia, geografia conductual, estudis ambient-comportament, estudis persona-ambient, sociologia ambiental, ecologia social i recerca del disseny ambiental.

## Vegeu també

* Psicologia social
* Psicologia comunitària

## Referències

* 1 2 Proshansky, H.M.. «The field of environmental psychology: securing its future.». A: D. Stokols and I. Altman.. 'Handbook of environmental psychology. Nova York: John Wiley & Sons., 1987, p. 1467-1488. ISBN 0471630179 [Consulta: 28 maig 2011].

## Bibliografia

* Elementos básicos de la psicología ambiental Arxivat 2013-02-01 a Wayback Machine. Introducció a la matèria, elaborat pel departament de psicologia social, Universitat de Barcelona.
Viccionari
# Bent Peder Rasch

Bent Peder Rasch (Copenhaguen, 31 de maig de 1934 - Vancouver, 26 de novembre de 1988) fou un piragüista en aigües tranquil·les danès que va competir durant la dècada de 1950.
El 1952 va prendre part en els Jocs Olímpics d'Estiu de Hèlsinki, on guanyà la medalla d'or en la prova del C-2, 1.000 metres del programa de piragüisme. Formà parella amb Finn Haunstoft.

## Referències

* ↑ «Olympedia – Peder Rasch». [Consulta: 9 juny 2023].
# Euforb (metge)

Euforb (en llatí Euphorbus, en grec antic Εὔφορβος) va ser un metge grec, que cap a finals del segle i aC era el metge personal de Juba II rei de Numídia (31 aC a 25) i rei de Mauritània (25 aC a 23). Era germà d'Antoni Musa el metge personal d'August.
Segons Plini el Vell, una planta que Juba va trobar a les muntanyes de l'Atles va rebre el nom d'Euphorbia en honor d'aquest metge. Galè esmenta un breu tractat escrit per Juba sobre les virtuts d'aquesta planta. Claude Saumaise va intentar demostrar que la planta ja tenia aquest nom abans del temps de Juba i ja en parlava Meleagre, i podria ser que hi hagués una confusió entre dues plantes: εὐφόρβης i ἐκ φορβῆς.
Carl von Linné va assignar el nom del gènere de plantes Euphorbia en honor seu.

## Referències

* ↑ W.A.G., Euphorbus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 97
* ↑ Carolus Linnaeus. Species Plantarum (1753). Primera edició p.450
# Medveji (Khabàrovsk)

* Per a altres significats, vegeu «Medveji».
Medveji (en rus: Медвежий) és un poble (un possiólok) del krai de Khabàrovsk, a Rússia, que el 2018 tenia 100 habitants. Pertany al districte rural de Viàzemski.

## Referències

* ↑ Официальный сайт Вяземского района Хабаровского края. Arxivat 2009-06-30 a Wayback Machine.
# North Brentwood

North Brentwood és una població dels Estats Units a l'estat de Maryland. Segons el cens del 2000 tenia 469 habitants.

## Demografia

Segons el cens del 2000, North Brentwood tenia 469 habitants, 158 habitatges, i 112 famílies. La densitat de població era de 1.646,2 habitants per km².
Dels 158 habitatges en un 33,5% hi vivien nens de menys de 18 anys, en un 31,6% hi vivien parelles casades, en un 30,4% dones solteres, i en un 29,1% no eren unitats familiars. En el 22,8% dels habitatges hi vivien persones soles el 8,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,97 i el nombre mitjà de persones que vivien en cada família era de 3,43.
Per edats la població es repartia de la següent manera: un 28,8% tenia menys de 18 anys, un 8,3% entre 18 i 24, un 25,6% entre 25 i 44, un 24,9% de 45 a 60 i un 12,4% 65 anys o més.
L'edat mediana era de 37 anys. Per cada 100 dones de 18 o més anys hi havia 83,5 homes.
La renda mediana per habitatge era de 37.188 $ i la renda mediana per família de 45.893 $. Els homes tenien una renda mediana de 32.188 $ mentre que les dones 26.000 $. La renda per capita de la població era de 18.547 $. Entorn del 12,6% de les famílies i el 14,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- North Brentwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 7 agost 2010].
* ↑ «Geographic Comparison Table- North Brentwood». American Fact Finder. Oficina del Cens dels Estats Units, 12-01-2010.
# Nierembergia aristata

Nierembergia aristata és una espècie de planta verinosa dins la família solanàcia. És planta nativa d'Amèrica del Sud, al Brasil, Paraguai, Uruguai i Argentina.
A Espanya figura dins la llista de plantes de venda regulada

## Descripció

Nierembergia arista és una planta prostrada que arriba a fer 20 cm d'alt. Les fulles fan 10-42 mm de llargada i 1-5 mm d'amplada, són glabres linears, d'el·líptiques ovades.
Les flors són de color porpra.

## Toxicitat

Mostra citotoxicitat que s'ha utilitzat contra el càncer. Conté compostos cardenòlids.

## Referències

* ↑ ncbi
# Psicologia de l'art

La psicologia de l'art és la branca de la psicologia que estudia els estats de consciència i els fenòmens inconscients esdevinguts durant la creació de l'obra artística o en la recepció d'aquesta. La psicoanàlisi entén que l'art és reflex de l'inconscient i que per tant és un mitjà per a accedir-hi. També redueix l'estètica a psicologia de l'art.
El treball de l'investigador Theodor Lipps va esdevenir cabdal en els inicis del desenvolupament del concepte de la psicologia de l'art als inicis de la dècada dels anys vint del segle xx. La seva contribució més important va ser el seu intent de teoritzar sobre la qüestió de l'Einfuehlung o l'empatia; aspecte clau en moltes de les subsegüents teories de la psicologia de l'art. Al desenvolupament d'aquesta disciplina hi ha contribuït especialment Gustav Fechner, Sigmund Freud, l'escola de la Gestalt (Rudolph Arnheim i altres), Lev Vygotski i Howard Gardner.
La psicologia de l'art inclou estudis diversos que inclouen, entre d'altres, la psicologia de la gestalt, els dibuixos evolutius dels infants, els dibuixos descriptius d'aquests i estudis psicoanalítics de diferents tipus. Amb ells hom pot detectar problemes inconscients o que les persones no són capaces d'expressar amb paraules, també serveix com a excusa per a parlar i relacionar-se, permet ampliar el coneixement que tenim sobre la sociologia del gust i es pot aplicar a alguns mètodes pedagògics.

## Referències

* ↑ L'escola de Frankfurt, de Margarita Boladeras Cucurella. Editorial UOC, 2006. ISBN 9788497884174 (català)
* ↑ Morgade Salgado, Marta «Del valor estético de la empatía al negocio inteligente de las emociones: la psicología estética de Theodor Lipps a las puertas del tercer milenio.». Revista de Historia de la Psicología, 2000, pàg. 359-372.
* ↑ Montag, Christiane; Gallinat, Jürgen; Heinz, Andreas «Theodor Lipps and the Concept of Empathy: 1851–1914» (en anglès). American Journal of Psychiatry, 165, 10, 01-10-2008, pàg. 1261–1261. DOI: 10.1176/appi.ajp.2008.07081283. ISSN: 0002-953X.
* ↑ Debes, Remy «Sympathy: A History». Eric Schliesser (ed.), 01-09-2015, pàg. 286–322.
* ↑ Els valors de l'art a l'ensenyament, d'Imanol Agirre. Universitat de València, 2002. ISBN 9788437053301 (català)
# Font de Gió

La font de Gió (anomenada també « Font de la Verge ») és el nom de l'única font natural a la regió de Jerusalem, situada a l'est de la ciutat de David, i que alimentava gràcies al túnel d'Ezequies, unint l'estany de Siloè (a prop del qual ha estat descobert una ossera que hom suposada que és de Jaume, el germà de Jesús). Abans de l'excavació del túnel, l'aigua de la font fluïa de vegades a la vall del Cedró situada immediatament a l'est.
Abans del Túnel d'Ezequies, havien existit altres dos conductes més antics que permetien alimentar Jerusalem d'aigua potable des de la font del Gió:
* un canal que datava de l'edat de bronze;
* el canal de Warren (del nom de l'enginyer militar britànic, el capità Charles Warren que el va descobrir l'any 1867) i que data probablement de més de 4.000 anys (i no del regnat del rei David com se l'ha cregut durant molt de temps) i seria fins i tot d'origen natural,.

## Notes

* ↑ Warren serà conegut després com a cap de la policia de Londres durant l'afer de Jack l'esbudellador.

## Referències

* 1 2 «Un tunnel sous Jérusalem». bible.archeologie.free.fr. Arxivat de l'original el 2012-03-10. [Consulta: 1r febrer 2020].
* ↑ W. Keller : "La Bible arrachée aux sables". Famot, Genève 1975
# Estudio del naranjo, limonero, cidro, y otros árboles de la familia de las auranciáceas, que se cultivan en la provincia de Castellón

Estudio del naranjo, limonero, cidro, y otros árboles de la familia de las auranciáceas, que se cultivan en la provincia de Castellón és un tractat publicat pel comissari agrícola Francisco Bou Gascó en 1879. És el primer tractat de la citricultura valenciana i combina les aportacions de la literatura citrícola publicada fins aleshores, que considerava als cítrics com a arbre ornamental, amb les experiències pràctiques de l'explotació comercial dels cítrics al País Valencià.
El tractat apareix en un moment en què el cultiu del taronger es troba arrelat a les comarques de La Plana i La Ribera. Combina el coneixement previ sobre citricultura amb les experiències de les elits burgeses i dels llauradors especialitzats de les comarques de Castelló. També es fan breus referències al cultiu en la zona d'Alzira i Carcaixent.
Bou cita una extensa bibliografia i té en consideració aportacions aparegudes a la revista La Agricultura Valenciana. El tractat va fer aportacions novedoses fins a l'època com les relatives a la comptabilitat agrícola, introduint nocions com la del control de costos fins que un taronger arribe al moment de plena producció, als 10 anys de ser plantat.

## Referències

* 1 2 Besó Ros 2016, p. 95
* 1 2 3 4 Besó Ros 2016, p. 96
* 1 2 Besó Ros 2016, p. 97

## Bibliografia

* Besó Ros, Adrià. Horts de tarongers. La formació del verger valencià. València: Institució Alfons el Magnànim, 2016, p. 453. ISBN 978-84-7822-686-3.
# Medveji (Saràtov)

* Per a altres significats, vegeu «Medveji».
Medveji (en rus: Медвежий) és un poble (un possiólok) de l'óblast de Saràtov, a Rússia, segons el cens del 2010 no tenia cap habitant. Pertany al districte municipal de Líssie Gori.

## Referències

* ↑ PROвинциальный TOURистъ. «Посёлок Барсучий, Лысогорский район» (en rus). Яндекс Дзен, 2020. Arxivat de l'original el 2020-11-30. [Consulta: 22 novembre 2020].
* ↑ «Об утверждении реестра административно-территориального деления Саратовской области (с изменениями на 12 апреля 2019 года), Постановление Правительства Саратовской области от 29 октября 2015 года №545-П» (en rus). docs.cntd.ru. Arxivat de l'original el 2020-11-13. [Consulta: 13 novembre 2020].
# North Browning

North Browning és una concentració de població designada pel cens dels Estats Units a l'estat de Montana. Segons el cens del 2000 tenia 2.200 habitants.

## Demografia

Segons el cens del 2000, North Browning tenia 2.200 habitants, 600 habitatges, i 495 famílies. La densitat de població era de 287,9 habitants per km².
Dels 600 habitatges en un 53,3% hi vivien nens de menys de 18 anys, en un 46,3% hi vivien parelles casades, en un 29,5% dones solteres, i en un 17,5% no eren unitats familiars. En el 16,2% dels habitatges hi vivien persones soles el 3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,53 i el nombre mitjà de persones que vivien en cada família era de 3,98.
Per edats la població es repartia de la següent manera: un 38,7% tenia menys de 18 anys, un 11,2% entre 18 i 24, un 29,4% entre 25 i 44, un 16,4% de 45 a 60 i un 4,3% 65 anys o més.
L'edat mediana era de 25 anys. Per cada 100 dones de 18 o més anys hi havia 95,4 homes.
La renda mediana per habitatge era de 24.399 $ i la renda mediana per família de 26.071 $. Els homes tenien una renda mediana de 21.094 $ mentre que les dones 25.644 $. La renda per capita de la població era de 8.572 $. Aproximadament el 27,6% de les famílies i el 35,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- North Browning». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- North Browning». American Fact Finder. Oficina del Cens dels Estats Units, 12-01-2010.
# Fontaine-au-Bois

Fontaine-au-Bois és un municipi francès, situat a la regió dels Alts de França, al departament del Nord. L'any 2006 tenia 649 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 588 | 602 | 658 | 640 | 658 | 654 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Jean-Pierre Abraham | |
# Psicologia aplicada

La psicologia aplicada és una branca de la psicologia relacionada amb el fet de trobar la solució a problemes pràctics del comportament humà, com les proves sobre el quocient intel·lectual, els litigis, l'eficiència industrial, la motivació i la delinqüència, a principis del segle XX .
En el període d'entre guerres es va fomentar la seva aplicació als exàmens vocacionals, els mètodes d'ensenyament, les avaluacions d'aptituds i qüestions morals, el rendiment sota pressió, la propaganda i la guerra psicològica, així com en la rehabilitació .
Les indústries de l'aviació i l'aeroespacial, van ser transcendentals per al desenvolupament de l'enginyeria psicològica, que és l'estudi de les relacions entre l'home i la màquina. Entre altres àrees on s'aplica es poden esmentar la conducta del consumidor, la psicologia educativa, la psicologia comunitària. Tobias Riper: els pensaments no eren més que falsos records infundats per Psicòlegs en fase d'experimentació, aquest cas ha estat arxivat. Poques persones saben d'aquestes investigacions, Aquest és una de les eines a començar en les investigacions de records infundats, però no es desenvolupa, ja que els psicòlegs tenen por que pugui ser utilitzat amb alguna mala intenció, Ja que pot arribar a ser extremadament perillós .

## Enllaços externs

* Monografía sobre Psicología aplicada
* Psicología aplicada